रवीना बरिहा छत्तीसगढ़ की एक पढ़ी लिखी मितभाषी आदिवासी हिजड़ा हैं। उनकी दुबली पतली काया से यह पता ही नहीं लगता कि वो एक तेज़ तर्रार कार्यकर्ता हैं जो हिंजड़ों/किन्नरों को सभ्य समाज में एक सम्मानित स्थान दिलाने के लिए दृण संकल्प हैं। अन्य कार्यकर्ता उन्हें छोटा रॉकेट के नाम से बुलाते हैं। अपने पहनावे और बातचीत के तौर तरीकों से रवीना कहीं से भी एक किन्नर जैसी नहीं दिखती हैं। हाल ही में दिल्ली में आयोजित हिजड़ा हब्बा सम्मेलन में उनसे बात करने का सौभाग्य प्राप्त हुआ, जहाँ उन्होने किन्नर समुदाय की आकांक्षाओं और आशाओं की; उनके दारुण दु:खों और पीड़ा के बारे में खुल कर चर्चा की।